ai4bharat/Pralekha huggingface dataset:
નાણા મંત્રાલય
નાણાં મંત્રીએ કહ્યું કે, ‘પ્લે સ્કૂલથી લઈને બારમા ધોરણ સુધી શિક્ષણનાં સંપૂર્ણ સ્વરૂપને ધ્યાનમાં રાખવામાં આવશે’
આગામી ચાર વર્ષ દરમિયાન સંશોધન અને મૂળભૂત માળખાને શ્રેષ્ઠ બનાવવા માટે 1,00,000 કરોડ રૂપિયાની પહેલ
નવી દિલ્હી, 01-02-2018
શિક્ષણની ગુણવત્તા પર ચિંતા વ્યક્ત કરતાં કેન્દ્રિય નાણાં અને કોર્પોરેટ સંબંધિત બાબતોનાં મંત્રી શ્રી અરૂણ જેટલીએ કહ્યું હતું કે, પ્લે સ્કૂલથી લઈને બારમા ધોરણ સુધી શિક્ષણનું સંપૂર્ણ સ્વરૂપ ધ્યાનમાં રાખવામાં આવશે. સંસદમાં આજે સાધારણ બજેટ 2018-19ને રજૂ કરતાં નાણાં મંત્રીએ શિક્ષણમાં ડિજિટલ તીવ્રતા વધારવા માટે સરકારનાં પ્રયાસોનો ઉલ્લેખ કર્યો હતો. તેમણે કહ્યું હતું કે, ‘સરકાર ધીમે ધીમે બ્લેક બોર્ડમાંથી ડિજિટલ બોર્ડ તરફ આગળ વધવાની દરખાસ્ત રજૂ કરે છે.’ નાણાં મંત્રીએ જણાવ્યું હતું કે, શિક્ષણની ગુણવત્તા સુધારવા માટે જિલ્લા મુજબ વ્યૂહરચના પણ તૈયાર કરવામાં આવી રહી છે. મુખ્ય શૈક્ષણિક સંસ્થાઓમાં સંશોધન અને સંબંધિત મૂળભૂત માળખામાં રોકાણ વધારવાની જરૂરિયાત પર ભાર મૂકતાં નાણાં મંત્રીએ ‘રિવાઇટેલાઇઝિંગ ઇન્ફ્રાસ્ટ્રક્ચર એન્ડ સિસ્ટમ્સ ઇન એજ્યુકેશન ’ નામની એક મુખ્ય પહેલ શરૂ કરવાની જાહેરાત કરી છે. શ્રી જેટલીએ કહ્યું હતું કે, આગામી ચાર વર્ષ દરમિયાન તેનાં પર કુલ 1,00,000 કરોડ રૂપિયાનું રોકાણ કરવામાં આવશે.
ઉચ્ચ શિક્ષણનો ઉલ્લેખ કરતાં શ્રી જેટલીએ ‘પ્રાઇમ મિનિસ્ટર્સ રિસર્ચ ફેલોઝ ’ યોજના શરૂ કરવાની જાહેરાત કરી હતી. તેમણે જણાવ્યું હતું કે, દર વર્ષે મુખ્ય સંસ્થાઓમાં 1000 શ્રેષ્ઠ બી. ટેક વિદ્યાર્થીઓની ઓળખ કરવામાં આવશે અને તેમને આકર્ષક ફેલોશિપની સાથે આઈઆઈટી અને આઇઆઈએસસીમાં પીએચ.ડી કરવા માટે સુવિધાઓ પ્રદાન કરવામાં આવશે. સેવાકાળ દરમિયાન શિક્ષકોની તાલીમની ગંભીર જરૂરિયાતનો ઉલ્લેખ કરીને નાણાં મંત્રીએ શિક્ષકો માટે એક એકીકૃત બી.એડ અભ્યાસક્રમ શરૂ કરવાની વાત કરી હતી.
નાણાં મંત્રીએ આદિવાસી બાળકોને તેમનાં પોતાનાં વાતાવરણમાં સારું શિક્ષણ આપવાની જરૂરિયાતનો ઉલ્લેખ કર્યો હતો. શ્રી જેટલીએ જણાવ્યું હતું કે, ‘આ મિશનને પૂર્ણ કરવા માટે વર્ષ 2022 સુધી અનુસૂચિત જનજાતિની 50 ટકા વસતિ અને ઓછામાં ઓછા 20,000 આદિવાસી ધરાવતાં દરેક બ્લોકમાં એકલવ્ય મોડલ રેસિડેન્શિયલ સ્કૂલ ખોલવાનો નિર્ણય લેવાયો છે.’ તેમણે ભારપૂર્વક જણાવ્યું હતું કે, એકલવ્ય સ્કૂલોને નવોદય વિદ્યાલયની જેમ ગણવામાં આવશે અને આ સ્કૂલોમાં રમતગમત અને કૌશલ્ય વિકાસની તાલીમ ઉપરાંત સ્થાનિક કળા અને સંસ્કૃતિનાં સંરક્ષણ માટે વિશેષ સુવિધાઓ ઉપલબ્ધ કરાવવામાં આવશે.
ઇન્સ્ટિટ્યૂટ્સ ઓફ એમિનન્સ સ્થાપિત કરવાની પહેલનો ઉલ્લેખ કરતાં શ્રી જેટલીએ કહ્યું હતું કે, 100થી વધારે અરજીઓ મળી છે. નાણાં મંત્રીએ કહ્યું હતું કે, ‘અમે વડોદરામાં એક વિશેષ રેલવે યુનિવર્સિટી સ્થાપિત કરવાની દિશામાં પગલું પણ ઉઠાવ્યું છે.’ તેમણે કહ્યું હતું કે, આઈઆઈટી અને એનઆઈટી સંસ્થાઓમાં સ્વાયત્ત સ્કૂલ તરીકે 18 નવી સ્કૂલ ઓફ પ્લાનિંગ એન્ડ આર્કિટેક્ચર  પણ સ્થાપિત કરવામાં આવશે.
દરેક કુટુંબનાં વડીલો, વિધવાઓ, અનાથ બાળકો, દિવ્યાંગો અને સામાજિક આર્થિક જાતિ જનગણના દ્વારા પરિભાષિત વંચિત લોકો સુધી પહોંચવાની જરૂરિયાત પર ભાર મૂકીને નાણાં મંત્રીએ બૃહદ સામાજિક સંરક્ષણ અને સુરક્ષા કાર્યક્રમ લાગુ કરવાનો ઉલ્લેખ કર્યો હતો. તેમણે આ વર્ષે રાષ્ટ્રીય સામાજિક સહાયતા કાર્યક્રમ માટે 9975 કરોડ રૂપિયા ફાળવવાની જાહેરાત કરી હતી.
NP/J.Khunt/GP
(Visitor Counter : 137
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 155.39 કરોડ લોકોને રસી આપવામાં આવી
- ભારતમાં સક્રિય કેસનું ભારણ 12,72,073 થયું
- સક્રિય કેસનું ભારણ હાલમાં 3.48% છે
- સાજા થવાનો દર હાલમાં 95.20% નોંધાયો
- છેલ્લા 24 કલાકમાં 1,09,345 દર્દીઓ સાજા થયા, કુલ વધીને 3,48,24,706 દર્દીઓ સાજા થયા
- છેલ્લા 24 કલાકમાં ભારતમાં 2,64,202 નવા કેસ નોંધાયા
- અત્યાર સુધીમાં ઓમિક્રોનના કુલ 5,753 કેસ સામે આવ્યા;ગઈકાલથી તેમાં 4.83 ટકાનો વધારો
- દૈનિક પોઝિટિવીટી દર 14.78% પહોંચ્યો
- સાપ્તાહિક પોઝિટિવીટી દર હાલમાં 11.83% છે
- કુલ 69.73 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 17,87,457 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
નાણા મંત્રાલય
વિદ્યાર્થીઓની હોસ્ટેલ સુવિધા માટે શૈક્ષણિક સંસ્થા દ્વારા લગાવવામાં આવતી વાર્ષિક ફી પર જીએસટી લાગુ પડશે નહિં
વિદ્યાર્થીઓ, શિક્ષકો અને કર્મચારીઓના શૈક્ષણિક સંસ્થાનો દ્વારા અપાતી સેવાઓ જીએસટીથી મુક્ત
નવી દિલ્હી, 13-07-2017
આવા પ્રકારના કેટલાક સમાચોર મળ્યા છે કે વિદ્યાર્થીઓના હોસ્ટેલમાં રહેવા માટે વિદ્યાર્થીઓ દ્વારા આપાતી વાર્ષિક ચૂકવણી અથવા ફી પર 18 ટકાના દરે વસ્તુ અને સેવા કર લાગુ કરાશે. આવી માહિતી સાચી નથી. જીએસટીમાં શિક્ષણ અને સંબંધિત સેવાઓના ટેક્સની જવાબદારીમાં કોઈ પરિવર્તન કરાયું નથી. માત્ર શિક્ષણ સાથે જોડાયેલ કેટલાક મુદ્દાઓ પરના ટેક્સના દરમાં ઘટાડો કરવામાં આવ્યો છે.
શૈક્ષણિક સંસ્થાઓ દ્વારા વિદ્યાર્થીઓ, શિક્ષકો અને કર્મચારીઓને અપાતી સેવાઓ પૂર્ણ રીતે મુક્ત છે. શૈક્ષણિક સંસ્થાની પરિભાષા નીચે મુજબ છે :
 પ્રાથણિક શિક્ષણ તથા ઉચ્ચ માધ્યમિક વિદ્યાલય અથવા સમકક્ષ સુધીનું શિક્ષણ.
 કાયદા દ્વારા માન્ય યોગ્યતા પ્રાપ્ત કરવા માટે પાઠ્યક્રમના ભાગના રૂપમાં શિક્ષણ
 સ્વીકૃત વ્યાવસાયિક શિક્ષણ પાઠયક્રમના ભાગના રૂપમાં શિક્ષણ.
આ રીતે પ્રાથમિક શિક્ષણ તથા ઉચ્ચ માધ્યમિક સ્તરના શિક્ષણ અથવા કાયદા દ્વારા માન્ય યોગ્યતા માટે શિક્ષણ પૂરું પાડનારી શૈક્ષણિક સંસ્થાઓ દ્વારા અપાતી ભોજન / આવાસ સેવાઓ જીએસટીથી પૂર્ણ રીતે મુક્ત છે. શૈક્ષણિક સંસ્થાઓ દ્વારા વિદ્યાર્થીઓને અપાતી આવાસીય સુવિધાઓ માટે લેવાતી ફી જીએસટી માટે લાગુ પડતી નથી.
AP/J.khunt/GP
(Visitor Counter : 115
ગૃહ મંત્રાલય
કેન્દ્રીય ગૃહમંત્રીએ કોરોના મહામારી અંગે 20 એપ્રિલથી આપવામાં આવનારી છૂટછાટ સંબંધે રાજ્યો સાથે મહત્વપૂર્ણ મુદ્દા પર ચર્ચા કરીને સ્થિતિને નિયંત્રણમાં રાખવા માટે નિર્દેશો આપ્યા
કેન્દ્રીય ગૃહમંત્રી શ્રી અમિત શાહે, કોરોના મહામારી અંગે ગૃહ મંત્રાલયના અધિકારીઓ સાથે ગઇકાલે સમીક્ષા બેઠક યોજી હતી. તેમણે 20 એપ્રિલથી આપવામાં આવનારી છુટછાટો સંબંધે રાજ્યો સાથે મહત્વપૂર્ણ મુદ્દાઓ પર ચર્ચા કરીને સ્થિતિને નિયંત્રણમાં રાખવા માટે નિર્દેશ આપ્યા હતા.
ગૃહમંત્રીએ કહ્યું હતું કે, પ્રધાનમંત્રી શ્રી નરેન્દ્ર મોદીના નેતૃત્વમાં ભારત હજુ પણ કોરોના સામેની લડાઇ લડી રહ્યું છે, આથી લૉકડાઉન પ્રતિબંધોની સાથે સમય સમયે આપવામાં આવેલા દિશાનિર્દેશોનું નિષ્ઠાપૂર્વક પાલન કરવું જરૂરી છે.
સમીક્ષા દરમિયાન ગૃહમંત્રીના નિર્દેશાનુસર એવા વિસ્તારો જે હોટસ્પોટ/ ક્લસ્ટર્સ/ ચેપગ્રસ્ત ઝોનમાં નથી આવતા અને જ્યાં કેટલીક ગતિવિધિઓની મંજૂરી આપી શકાય તેમ છે, ત્યાં સાવચેતી રાખવી અને એ પણ સુનિશ્ચિત કરવું જરૂરી છે કે, આ મુક્તિ માત્ર વાસ્તવિક પરિસ્થિતિઓનું યોગ્ય મૂલ્યાંકન કર્યા પછી જ આપવામાં આવે.
ગ્રામીણ અર્થતંત્રને વેગ આપવા માટે ગ્રામીણ વિસ્તારોમાં કેટલીક આર્થિક ગતિવિધિઓની મંજૂરી આપવામાં આવી છે. તદઅનુસાર, જિલ્લા અધિકારીઓને ઉદ્યોગો- સમૂહોના સહયોગથી, રાજ્યની અંદર શ્રમિકોને તેમના કાર્યસ્થળે સ્થાનાંતરિક કરવાની વ્યવસ્થા કરવી જોઇએ. મોદી સરકાર માને છે કે, આનાથી આર્થિક ગતિવિધિઓને વેગ મળશે તેમજ શ્રમિકોને રોજગારીની તકો પણ પ્રાપ્ત થશે.
તેવી જ રીતે, મોટા ઔદ્યોગિક એકમોના પરિસરના સંચાલન પર રાજ્યો દ્વારા વિશેષ ધ્યાન આપવામાં આવે. ખાસ કરીને એવા એકમોના સંચાલન પર ધ્યાન આપવામાં આવે જ્યાં શ્રમિકોને પરિસરમાં જ રાખવાની વ્યવસ્થા હોય. તેનાથી આર્થિક ગતિવિધિઓને વેગ મળશે અને શ્રમિકોને રોજગારી પ્રદાન કરવામાં પણ મદદ મળશે. આ વિષમ પરિસ્થિતિમાં મોદી સરકાર દેશના તમામ લોકોના હિતોના રક્ષણ માટે પ્રતિબદ્ધ છે. ગૃહમંત્રીએ જણાવ્યું હતું કે, ઉદ્યોગોની સાથે સાથે કૃષિ અને મનરેગા ગતિવિધિઓના માધ્યમથી પણ શ્રમિકોને રોજગાર આપવાની સંભાવનાઓ પર કામ કરવું પડશે.
તેવી જ રીતે, જે શ્રમિકો રાહત શિબિરોમાં રહે છે, તેમના માટે ઉપલબ્ધ સુવિધાઓ, જેમ કે ભોજનની ગુણવત્તા, વગેરે પર વધુ ધ્યાન આપવું જોઇએ. અત્યારે પરિસ્થિતિઓ પડકારજનક છે સમજી શકાય છે, પરંતુ આ મુદ્દાનો ઉકેલ પણ લાવી શકાય છે.
ગૃહમંત્રીએ જણાવ્યું હતું કે, રાજ્યોએ એ પણ સુનિશ્ચિત કરવું જરૂરી છે કે, હવે જ્યારે તબીબી ટીમોના માધ્યમથી સામુદાયિક પરીક્ષણો કરવામાં આવી રહ્યા છે, તેવી સ્થિતિમાં તબીબી ટીમોને યોગ્ય રક્ષણ આપવું જોઇએ. એવી જ રીતે, જો સામુદાયિક પરીક્ષણ માટે જતા પહેલાં, સમુદાયના જવાબદાર નેતાઓને સામેલ કરીને શાંતિ સમિતિઓને સક્રીય કરવામાં આવે તો કામ સૂપેરે પાર પડી શકે છે. આ પ્રકારના પ્રયાસોથી કોવિડ-19ના પરીક્ષણ, સારવાર અને અન્ય સંબંધિત પરિબળો અંગે લોકોને જાગૃત કરીને તેમનામાં ફેલાયેલા ભય અને ભ્રમણાઓ દૂર કરવામાં મદદ મળશે.
એ પણ સુનિશ્ચિત કરવાના નિર્દેશો આપવામાં આવ્યા હતા કે, દિશાનિર્દેશોનું પાલન થઇ રહ્યું હોવાની દેખરેખ રાખવા માટે ગ્રામીણ વિસ્તારોમાં પેટ્રોલિંગ કરવું જોઇએ. જિલ્લાધિકારી દેખરેખ માટે પોલીસ, પંચાયત અધિકારીઓ, મહેસુલ અધિકારીઓ વગેરેની મદદ લઇ શકે છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 53 કરોડનો સીમાચિહ્ન પાર કરી ગયું
છેલ્લા 24 કલાકમાં લગભગ 63 લાખ રસી ડોઝ આપવામાં આવ્યા
સાજા થવાનો દર હાલમાં 97.45%
છેલ્લા 24 કલાકમાં 38,667 દૈનિક નવા કેસ નોંધાયા
ભારતમાં સક્રિય કેસનું ભારણ ; કુલ કેસના 1.21%
દૈનિક પોઝિટિવિટી દર  છેલ્લા 19 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 53 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 60,88,437 સત્રોનું આયોજન કરીને રસીના 53,61,89,903 ડોઝ આપવામાં આવ્યા છે. છેલ્લા 24 કલાકમાં રસીના 63,80,937 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,46,330
|
|
બીજો ડોઝ
|
|
80,69,421
|
|
FLWs
|
|
પ્રથમ ડોઝ
|
|
1,82,67,067
|
|
બીજો ડોઝ
|
|
1,20,58,038
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
19,16,49,945
|
|
બીજો ડોઝ
|
|
1,44,94,525
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
11,59,91,624
|
|
બીજો ડોઝ
|
|
4,49,05,898
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,05,91,149
|
|
બીજો ડોઝ
|
|
3,98,15,906
|
|
કુલ
|
|
53,61,89,903
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,13,38,088 દર્દીઓ સાજા થઇ ગયા છે અને છેલ્લા 24 કલાકમાં વધુ 35,743 દર્દીઓ સાજા થયા છે. આના કારણે એકંદરે સાજા થવાનો દર 97.45% થયો છે.
છેલ્લા 24 કલાકમાં ભારતમાં દૈનિક 38,667 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 3,87,673 છે અને સક્રિય કેસ હવે દેશના કુલ પોઝિટીવ કેસના માત્ર 1.21% છે, માર્ચ 2020 બાદ સૌથી ઓછા છે
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 22,29,798 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 49.17 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.05% છે જ્યારે દૈનિક પોઝિટીવિટી દર આજે 1.73% નોંધાયો છે. દૈનિક પોઝિટીવિટી દર સળંગ 19 દિવસથી 3%થી ઓછો અને 68 દિવસથી આ દર 5%થી નીચે જળવાઇ રહ્યો છે.
SD/GP/BT
(
ભારે ઉદ્યોગ મંત્રાલય
ઓટોમોબાઇલ ક્ષેત્રના માંધાતાઓએ કોવિડ મહામારીનો સામનો કરવામાં પ્રધાનમંત્રીના નેતૃત્વની પ્રશંસા કરી
આ ક્ષેત્રને ફરી બેઠું કરવા, રોજગારી અને સંસાધનોમાં ગતિશીલતા લાવવા સંબંધે ગહન ચર્ચા થઇ: શ્રી પ્રકાશ જાવડેકર
ભારે ઉદ્યોગો અને જાહેર સાહસોના કેન્દ્રીય મંત્રી શ્રી પ્રકાશ જાવડેકરે આજે ભારતીય ઓટોમોબાઇલ ઉદ્યોગોના પસંદગીના CEOના સમૂહ સાથે બેઠક યોજી ભારતીય ઓટોમોબાઇલ ક્ષેત્ર પર કોવિડ-19ની સંભવિત અસરો વિશે જાણકારી મેળવી હતી અને આ વિપરિત અસરોને ઘટાડવા માટે જરૂરી નીતિગત હસ્તક્ષેપો વિશે ઉદ્યોગના અગ્રણીઓ પાસેથી સૂચનો સાંભળ્યા હતા.
વીડિયો કોન્ફરન્સના માધ્યમથી યોજાયેલી આ બેઠકમાં આ ક્ષેત્રને બેઠું કરવાથી માંડીને રોજગારી અને સંસાધનોમાં ગતિશીલતા લાવવા જેવા સંખ્યાબંધ મુદ્દાઓ પર ચર્ચા થઇ હતી. કેન્દ્રીય મંત્રીએ જણાવ્યું હતું કે, આ ચર્ચામાં માત્ર માંગણીઓ જ રજૂ કરવામાં ન હોતી આવી પરંતુ ખૂબ નક્કર સૂચનો પણ મળ્યા હતા.
શ્રી જાવડેકરે જણાવ્યું કે, કામદારો ફરી કામે જોડાય તે પહેલા બેચ અનુસાર પરીક્ષણ, ઑનલાઇન નોંધણી, ત્યારબાદ વેચાણ કેન્દ્રોનું સેનિટાઇઝેશન, બે કામદારો વચ્ચે ભૌતિક વિભાજકની વ્યવસ્થા સહિત સંખ્યાબંધ ખૂબ સારા સૂચનો આ બેઠકમાં મળ્યા હતા.
આ ઉદ્યોગના અગ્રણીઓ દ્વારા સમગ્ર ઓટોમોટિવ ઉદ્યોગ મૂલ્ય સાંકળ ફરી શરૂ કરવા સંબંધિત કેટલાક સૂચનો સાથે મુખ્ય મુદ્દા પર પ્રકાશ પાડવામાં આવ્યો હતો; ડીલરશીપને સહાય; રોજગારી સહાયના હસ્તક્ષેપ; માંગમાં વૃદ્ધિ અને આર્થિક સહાય માટે જરૂરિયાતના સંદર્ભમાં મુદ્દાઓ રજૂ કરવામાં આવ્યા હતા.
કેન્દ્રીય મંત્રીએ આ ઉદ્યોગને ખાતરી આપી હતી કે, તેઓ તમામ સૂચનો અને તેમની માંગણી અંગે સંબંધિત મંત્રાલયો જેમકે, પરિવહન મંત્રાલય, વાણિજ્ય મંત્રાલય, નાણાં મંત્રાલય અને અન્ય સંબંધિત મંત્રાલય સાથે ચર્ચા કરશે.
આ ઉદ્યોગના માંધાતાઓએ કોવિડ મહામારીનો સામનો કરવા માટે પ્રધાનમંત્રીના નેતૃત્વની પ્રશંસા કરી હતી. ભારે ઉદ્યોગ મંત્રીએ ભારપૂર્વક જણાવ્યું હતું કે, “ભારતે કોવિડના વ્યવસ્થાપનમાં ખરેખર ખૂબ સારું કામ કર્યું છે અને આપણે સંખ્યાબંધ લોકોના અમૂલ્ય જીવનને બચાવી શક્યા છીએ, હવે આપણે આજીવિકા બાબતે વધુ નક્કર પગલાં લેવાના છે.”
ભારે ઉદ્યોગ અને જાહેર સાહસો રાજ્યમંત્રી શ્રી અર્જૂન મેઘવાલ અને ભારે ઉદ્યોગ સચિવ શ્રી અરૂણ ગોયલ પણ આ ચર્ચામાં સહભાગી બન્યા હતા.
આ બેઠકમાં OEM અને ઓટો કોમ્પોનન્ટ ક્ષેત્ર એમ બંને તરફથી પ્રેઝન્ટેશન રજૂ કરવામાં આવ્યા હતા. SIAMના પ્રમુખ શ્રી રાજન વઢેરા, ACMAના પ્રમુખ શ્રી દીપક જૈને આ ઉદ્યોગની ટીમમાં સહ-નેતૃત્વ કર્યું હતું. આ બેઠકમાં ભાગ લેનારા અન્ય વરિષ્ઠ CEOમાં શ્રી આર. સી. ભાર્ગવ, શ્રી પવન મુંજાલ, શ્રી વિક્રમ કિર્લોસ્કર અને ડૉ. પવન ગોયંકા પણ હતા.
GP/DS
(
પ્રધાનમંત્રીનું કાર્યાલય
પીએમ કેર્સ મારફત ઑક્સિકેર સિસ્ટમ્સના 1.5 લાખ યુનિટ્સ મેળવાશે
રૂ. 322.5 કરોડના ખર્ચે પીએમ-કેર્સ ફંડ ઑક્સિકેર સિસ્ટમના 1,50,000 એકમો મેળવશે
દર્દીઓના એસપીઓટુ લેવલના મૂલ્યને પારખીને એના આધારે દર્દીઓને અપાતા ઑક્સિજનને નિયંત્રિત કરવા ડીઆરડીઓએ વિક્સાવેલી સર્વગ્રાહી પ્રણાલિ
ડીઆરડીઓએ આ ટેકનોલોજી ભારતમાં બહુવિધ ઉદ્યોગોને તબદીલ કરી છે અને આ ઉદ્યોગો સમગ્ર ભારતમાં વપરાશ માટે ઑક્સિકેર સિસ્ટમ્સનું ઉત્પાદન કરશે
ઓક્સિકેર સિસ્ટમ રાબેતા મુજબનું ઑક્સિજન માપન અને ઑક્સિજન પ્રવાહને હાથ વડે એડજસ્ટ કરવાની જરૂર ખતમ કરીને આરોગ્ય સુવિધાઓ પૂરી પાડનારાઓનો કાર્યભાર અને સંપર્ક ઘટાડે છે
રૂ. 322.5 કરોડના ખર્ચે ઑક્સિકેર સિસ્ટમ્સના 1,50,000 એકમો મેળવવા માટે પીએમ-કેર્સ ફંડે મંજૂરી આપી છે. ડીઆરડીઓએ વિક્સાવેલી આ એક સવ્રગ્રાહી સિસ્ટમ છે જે દર્દીઓને અપાતો ઑક્સિજનને એમના એસપીઓટુ લેવલ્સને પારખીને એના આધારે નિયંત્રિત કરે છે.
આ સિસ્ટમને બે રૂપરેખામાં વિક્સાવાઇ છે. મૂળ આવૃત્તિમાં 10 લિટરનું એક ઑક્સિજન સિલિન્ડર, એક પ્રેસર રેગ્યુલેટર કમ ફ્લો કન્ટ્રૉલર, એક હ્યુમિડિફાયર અને એક નૅઝલ કેન્યુલા હોય છે. ઑક્સિજનના પ્રવાહને એસપીઓટુ રિડિંગ્સના આધારે હાથ વડે નિયંત્રિત કરવામાં આવે છે. જ્યારે ઇન્ટેલિજન્ટ કન્ફિગરેશનમાં મૂળ આવૃત્તિ ઉપરાંત એક લૉ પ્રેસર રેગ્યુલેટર, ઇલેક્ટ્રૉનિક કન્ટ્રૉલ સિસ્ટમ અને એસપીઓટુ પ્રોબ મારફત ઑક્સિજન આપમેળે નિયંત્રિત કરવાની સિસ્ટમનો સમાવેશ થાય છે.
એસપીઓટુ આધારિત ઑક્સિજન કન્ટ્રૉલ સિસ્ટમ દર્દીના એસપીઓટુ લેવલના આધારે ઑક્સિજનના વપરાશને શ્રેષ્ઠ બનાવે છે અને અસરકારક રીતે પોર્ટેબલ ઑક્સિજન સિલિન્ડરના ટકાઉપણાને વધારે છે. સિસ્ટમમાંથી પ્રવાહ શરૂ કરવા માટે એસપીઓટુના આરંભિક મૂલ્યને આરોગ્ય સ્ટાફ દ્વારા ગોઠવી શકાય છે અને એસપીઓટુ લેવલ્સ પર સતત દેખરેખ રખાય છે અને સિસ્ટમ દ્વારા પ્રદર્શિત કરવામાં આવે છે. રાબેતા મુજબ જઈને ઑક્સિજન માપવાની અને પ્રવાહ જાતે નિયંત્રિત કરવાની જરૂર જ ખતમ થઈ જાય છે. આનાથી આરોગ્ય સેવા આપનારાનો કાર્યભાર અને દર્દીઓ સાથેનો એમનો સંપર્ક પણ ઘટે છે અને એટલે ટેલિ-કન્સલ્ટેશન પણ સુગમ બને છે. આ સ્વયંસચાલિત પ્રણાલિ એકદમ એસપીઓટુ ઘટી જાય, જોડાણ તૂટી જાય એની તપાસ સહિતના વિવિધ નિષ્ફળતાના પરિપ્રેક્ષ્યમાં અનુકૂળ ઑડિયો ચેતવણીઓ પણ આપે છે. આ ઑક્સિકેર સિસ્ટમ્સનો ઘરે, ક્વોરન્ટાઇન સેન્ટર્સ, કોવિડ કેર સેન્ટર્સ અને હૉસ્પિટલ્સમાં ઉપયોગ કરી શકાય છે.
આ ઉપરાંત ઑક્સિજનના અસરકારક ઉપયોગ માટે ઑક્સિકેર સિસ્ટમ સાથે નોન-રિબ્રીધર માસ્ક્સ  પણ સંકલિત છે જે ઑક્સિજનની 30-40% બચતમાં પરિણમે છે.
ડીઆરડીઓએ આ ટેકનોલોજીને ભારતમાં બહુવિધ ઉદ્યોગોને તબદીલ કરી છે અને આ ઉદ્યોગો સમગ્ર ભારતમાં વપરાશ માટે ઑક્સિકેર સિસ્ટમ્સનું ઉત્પાદન કરશે.
હાલના મેડિકલ પ્રોટોકોલ્સ તમામ ગંભીર અને કટોકટ કોવિડ-19 દર્દીઓ માટે ઑક્સિજન થેરાપીની ભલામણ કરે છે. ઑક્સિજન ઉત્પાદન, પરિવહન અને સંગ્રહની હાલની સ્થિતિને જોતાં ઑક્સિજન સિલિન્ડર્સ અસરકારક સાબિત થયા છે. હાલની કોવિડ મહામારીની સ્થિતિ જેમાં મોટી સંખ્યામાં લોકોને ઑક્સિજન થેરાપીની જરૂર પડે છે એ ધ્યાને લેતાં માત્ર એક પ્રકારની સિસ્ટમનો સ્ત્રોત વ્યવહારૂ નહીં હોય કેમ કે સિસ્ટમના પાયાના નિર્માણ ઘટકો બનાવતા તમામ ઉત્પાદક પ્લાન્ટ્સ પહેલેથી જ એમની મહત્તમ ક્ષમતા પર ચાલી રહ્યા છે. હાલની સ્થિતિમાં મિક્સ અને મૅચ સિસ્ટમ ઉપયોગી ગોઠવણ સાબિત થશે. કાર્બન-મેંગેનીઝ સ્ટીલ સિલિન્ડર્સના હયાત ઘરેલુ ઉત્પાદકોની ક્ષમતા બહુ મર્યાદિત છે ત્યારે વિકલ્પ તરીકે ડીઆરડીઓએ લાઇટ મટિરિયલના પોર્ટેબલ સિલિન્ડર્સ સૂચવ્યા છે જે સામાન્ય ઑક્સિજન સિલિન્ડર્સના બદલે સરળતાથી કામ કરી શકે.
SD/GP/JD
(
નાણા મંત્રાલય
કંડલા હેરોઈન કેસમાં ડીઆરઆઈએ આયાતકારની ધરપકડ કરી છે
ગુજરાત ATSના અધિકારીઓ સાથે મળીને બાતમી મળ્યા બાદ ડિરેક્ટોરેટ ઓફ રેવન્યુ ઈન્ટેલિજન્સ ના અધિકારીઓ દ્વારા એક કન્સાઈનમેન્ટની તપાસ કરવામાં આવી હતી. કંડલા પોર્ટ પર ઉત્તરાખંડની એક પેઢી દ્વારા તેની આયાત કરવામાં આવી હતી. આ માલ ઇરાનના બંદર અબ્બાસ ડોકયાર્ડથી કંડલા બંદરે પહોંચ્યો હતો. કન્સાઇનમેન્ટમાં કુલ 394 મેટ્રિક ટન વજન સાથે 17 કન્ટેનર નો સમાવેશ થાય છે. તે "જીપ્સમ પાવડર" તરીકે આયાત કરવામાં આવ્યો હતો.
અત્યાર સુધીમાં 205.6 કિલો હેરોઈન જપ્ત કરવામાં આવ્યું છે, જેની ગેરકાયદેસર બજાર કિંમત 1439 કરોડ રૂપિયા આંકવામાં આવી છે. આ કન્સાઈનમેન્ટની ઊંડી તપાસ હજુ બંદર પર ચાલી રહી છે.
તપાસ દરમિયાન આયાતકાર ઉત્તરાખંડના રજિસ્ટર્ડ સરનામે મળી આવ્યો ન હતો. તેથી, તેને પકડવા માટે દેશભરમાં તેની શોધ ચાલી રહી હતી. ડીઆરઆઈએ આયાતકારને શોધવા માટે દેશભરમાં વિવિધ સ્થળોએ દરોડા પાડ્યા હતા. આયાતકાર સતત તેનું લોકેશન બદલતો હતો અને પોતાની ઓળખ છુપાવતો હતો. જો કે, સતત પ્રયત્નોથી પરિણામ આવ્યું અને જાણવા મળ્યું કે આયાતકાર પંજાબના એક નાના ગામમાં છુપાયેલો છે. આયાતકારે પ્રતિકાર કર્યો અને ભાગવાનો પ્રયાસ કર્યો, પરંતુ DRI અધિકારીઓ દ્વારા તેને પકડી લેવામાં આવ્યો.
અત્યાર સુધીની તપાસના આધારે, DRI એ NDPS એક્ટ, 1985 ની જોગવાઈઓ હેઠળ ઉક્ત આયાતકારની ધરપકડ કરી છે અને તેને 24મી એપ્રિલ, 2022ના રોજ માનનીય ફરજ પરના મેજિસ્ટ્રેટ, અમૃતસર સમક્ષ રજૂ કર્યો છે. કોર્ટે આયાતકારના ટ્રાન્ઝિટ રિમાન્ડ DRIને મંજૂર કર્યા હતા જેથી સત્તાવાળાઓ આયાતકારને ભુજની સક્ષમ કોર્ટમાં રજૂ કરી શકે.
આ મામલે વધુ તપાસ ચાલી રહી છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 186
પ્રધાનમંત્રીનું કાર્યાલય
પીએમએ પીઢ આસામી અભિનેતા નિપોન ગોસ્વામીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પીઢ આસામી અભિનેતા નિપોન ગોસ્વામીના નિધન પર ઊંડો શોક વ્યક્ત કર્યો છે.
પ્રધાનમંત્રીએ ટ્વીટ કર્યું;
"આસામી ફિલ્મ ઉદ્યોગમાં અગ્રેસર યોગદાન આપનાર શ્રી નિપોન ગોસ્વામીના નિધનથી વ્યથિત છું. તેમના વિવિધ કાર્યોને ઘણા ફિલ્મપ્રેમીઓ યાદ કરશે. તેમના પરિવાર અને પ્રશંસકો પ્રત્યે સંવેદના. ઓમ શાંતિ: PM @narendramodi"
"অসমীয়া চলচ্চিত্ৰ উদ্যোগলৈ অগ্ৰণী অৱদান আগবঢ়োৱা শ্ৰী নিপন গোস্বামীৰ বিয়োগত মৰ্মাহত হৈছো। তেওঁৰ বৈচিত্ৰময় কৰ্মৰাজিক চলচ্চিত্ৰপ্ৰেমীয়ে স্মৰণ কৰিব। তেওঁৰ পৰিয়াল আৰু প্ৰশংসকসকললৈ সমবেদনা জ্ঞাপন কৰিছো। ঔম শান্তি: প্ৰধানমন্ত্ৰী @narendramodi"
Saddened by the passing away of Shri Nipon Goswami, who made a pioneering contribution to the Assamese film industry. His diverse works will be remembered by several film lovers. Condolences to his family and admirers. Om Shanti: PM @narendramodi
— PMO India  October 27, 2022
অসমীয়া চলচ্চিত্ৰ উদ্যোগলৈ অগ্ৰণী অৱদান আগবঢ়োৱা শ্ৰী নিপন গোস্বামীৰ বিয়োগত মৰ্মাহত হৈছো। তেওঁৰ বৈচিত্ৰময় কৰ্মৰাজিক চলচ্চিত্ৰপ্ৰেমীয়ে স্মৰণ কৰিব। তেওঁৰ পৰিয়াল আৰু প্ৰশংসকসকললৈ সমবেদনা জ্ঞাপন কৰিছো। ঔম শান্তি: প্ৰধানমন্ত্ৰী @narendramodi
— PMO India  October 27, 2022
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઉપરાષ્ટ્રપતિ સચિવાલય
'વસુધૈવ કુટુંબકમ' આપણા સંસ્કારી સમાજની નૈતિકતાનું પ્રતિનિધિત્વ કરે છે - ઉપરાષ્ટ્રપતિ
ઉપરાષ્ટ્રપતિએ નેશનલ ડિફેન્સ કોલેજ ના 62મા અભ્યાસક્રમને સંબોધિત કર્યો
ઉપરાષ્ટ્રપતિ, શ્રી જગદીપ ધનખરે આજે કહ્યું હતું કે "વસુધૈવ કુટુંબકમ"  ની વિભાવના આપણા સંસ્કારી સમાજની નૈતિકતા દર્શાવે છે.
આજે નવી દિલ્હીમાં નેશનલ ડિફેન્સ કૉલેજમાં 'ભારતના મૂળ મૂલ્યો હિત અને ઉદ્દેશ્યો' પર વ્યાખ્યાન આપતાં ઉપરાષ્ટ્રપતિએ કહ્યું કે આપણા બંધારણની પ્રસ્તાવનામાં આપણા ઘણા મૂળ તત્વોનો ઉલ્લેખ છે. કોવિડ-19 રોગચાળા દરમિયાન શરૂ કરવામાં આવેલી 'વેક્સીન ફ્રેન્ડશિપ' પહેલનો ઉલ્લેખ કરતાં તેમણે કહ્યું કે ઇતિહાસમાં ભારતનો અભિગમ ક્યારેય વિસ્તરણવાદી રહ્યો નથી.
ભારતમાં વ્યૂહાત્મક અભ્યાસના સૌથી પ્રચંડ કેન્દ્રોમાંના એક તરીકે પોતાને સ્થાપિત કરવા માટે NDCની પ્રશંસા કરતાં શ્રી ધનખરે કહ્યું કે આ મહાન સંસ્થા છેલ્લા છ દાયકામાં આંતરરાષ્ટ્રીય સ્તરે તેની પ્રતિષ્ઠા અને કદ બંનેમાં વૃદ્ધિ પામી છે.
લેફ્ટનન્ટ જનરલ મનોજ કુમાર માગો, કમાન્ડન્ટ નેશનલ ડિફેન્સ કોલેજ, ફેકલ્ટી સભ્યો અને 62મા એનડીસી કોર્સના સહભાગીઓએ આ કાર્યક્રમમાં ભાગ લીધો હતો.
ઘટનાની તસવીરો-
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 162
પ્રધાનમંત્રીનું કાર્યાલય
પ્રધાનમંત્રીએ લોકોને મન કી બાત માટે ઇનપુટ્સ શેર કરવા આમંત્રણ આપ્યું
પ્રધાનમંત્રી શ્રી નરેન્દ્ર મોદીએ 25મી ડિસેમ્બર, 2022ના રોજ સવારે 11 વાગ્યે નિર્ધારિત મન કી બાતના આગામી એપિસોડ માટે લોકોને તેમના ઇનપુટ્સ શેર કરવા આમંત્રણ આપ્યું છે. શ્રી મોદીએ લોકોને નમો એપ, MyGov પર લખવા અથવા 1800-11-7800 પર સંદેશ રેકોર્ડ કરવા વિનંતી કરી છે.
MyGov ના આમંત્રણને શેર કરીને, પ્રધાનમંત્રીએ ટ્વીટ કર્યું;
"2022 ની છેલ્લી #MannKiBaat આ મહિનાની 25મી તારીખે થશે. હું કાર્યક્રમ માટે તમારા ઇનપુટ્સ મેળવવા આતુર છું. હું તમને નમો એપ, MyGov પર લખવા અથવા 1800-11-7800 પર તમારો સંદેશ રેકોર્ડ કરવા વિનંતી કરું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી વેંકૈયા નાયડુના ઉપરાષ્ટ્રપતિ પદ પર એક વર્ષ પૂર્ણ થવાના પ્રસંગે આયોજિત પુસ્તક વિમોચન કાર્યક્રમને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે વેંકૈયા નાયડુના ઉપરાષ્ટ્રપતિ પદ પર એક વર્ષ પૂર્ણ થવાના પ્રસંગે તેના સન્માનમાં એક પુસ્તક “મુવિંગ ઓન, મુવિંગ ફોરવર્ડ – અ યર ઇન ઑફીસ”ના વિમોચન સમારોહને સંબોધન કર્યું હતું. તેમણે આ પુસ્તકની પ્રથમ પ્રત ભારતના ઉપરાષ્ટ્રપતિને અર્પણ કરી હતી.
આ પ્રસંગે બોલતા પ્રધાનમંત્રીએ જણાવ્યું કે તેમને અનેક વર્ષોથી શ્રી વેંકૈયા નાયડુ સાથે કામ કરવાની તક મળી છે, શ્રી નાયડુ હંમેશા અન્ય કોઈપણ વસ્તુ કરતા જવાબદારી પર સૌથી વધુ ભાર મુકે છે.
પ્રધાનમંત્રીએ જણાવ્યું કે શ્રી વેંકૈયા નાયડુજીએ હંમેશા તેમને જે પણ ફરજ આપવામાં આવી તેને અત્યંત ઉદ્યમશીલતા સાથે નિભાવી છે અને તે ભૂમિકાનો ખૂબ સરળતાથી સ્વીકાર કરી લીધો હતો. તેઓ છેલ્લા 50 વર્ષથી જાહેર જીવનમાં છે – 10 વર્ષ વિદ્યાર્થી રાજકારણમાં અને 40 વર્ષ રાજ્યમાં તેમજ રાષ્ટ્રીય રાજકારણમાં.
શ્રી નરેન્દ્ર મોદીએ જણાવ્યું કે શ્રી વેંકૈયા નાયડુની અંદર તમામ વર્ગના લોકોને પ્રિય બની રહેવાની ક્ષમતા છે સાથે-સાથે તેઓ અનુશાસનવાદી પણ રહ્યાં છે. તેઓને જ્યારે પણ કોઈ જવાબદારી સોંપવામાં આવે છે તો તેઓ દૂરંદેશી નેતૃત્વ પૂરું પાડે છે. પ્રધાનમંત્રીએ ઉમેર્યું કે સોંપવામાં આવેલ કામને પૂરો ન્યાય મળે તે માટે તેઓ શ્રેષ્ઠમાં શ્રેષ્ઠ નિષ્ણાતોની સેવા લે છે.
પ્રધાનમંત્રીએ યાદ કરતા જણાવ્યું કે જ્યારે ભૂતપૂર્વ પ્રધાનમંત્રી શ્રી અટલ બિહારી વાજપેયી શ્રી વેંકૈયા નાયડુને મંત્રીમંડળમાં સામેલ કરવા માંગતા હતા ત્યારે વેંકૈયાજીએ તેમને ગ્રામીણ વિકાસનો પોર્ટફોલિયો આપવાની દરખાસ્ત કરી હતી. વેંકૈયાજી હૃદયથી એક ખેડૂત છે અને તેઓ ખેડૂતો અને ખેતીના કલ્યાણ માટે ઉત્સાહી છે.
પ્રધાનમંત્રીએ કહ્યું કે પ્રધાનમંત્રી ગ્રામ સડક યોજના શ્રી વેંકૈયા નાયડુના પ્રયત્નોના લીધે જ અમલમાં આવી શકી છે. એક એવા સમયમાં જ્યારે રાજકીય પરિદ્રશ્ય માત્ર ટ્રેનના સ્ટોપેજની આસપાસ જ કેન્દ્રિત હતું ત્યારે નાયડુજીએ એ બાબતની ખાતરી કરી કે નેતાઓ રસ્તાઓ અને જોડાણ માટેના અન્ય સ્વરૂપો વિષે વિચારવાનું શરુ કરે.
પ્રધાનમંત્રીએ ઉપરાષ્ટ્રપતિની તેમના વકતૃત્વ માટે પ્રશંસા કરી પછી તે અંગ્રેજી હોય કે તેલુગુ હોય. તેમણે કહ્યું કે ઉપરાષ્ટ્રપતિએ કચેરીમાં તેમના પ્રથમ વર્ષ દરમિયાન કરેલા કાર્યનું રીપોર્ટ કાર્ડ રજૂ કર્યું, જે પ્રશંસનીય છે અને તેમાં તેમણે સંસદની અંદર અને બહાર કરેલા વસ્તૃત કાર્યોનો સમાવેશ થાય છે.
RP
(Visitor Counter : 170
વેપાર અને ઉદ્યોગ મંત્રાલય
પેટ્રોલિયમ અને વિસ્ફોટકો, ઓક્સિજન અને ઔદ્યોગિક ગેસ ઉદ્યોગને પડતી સમસ્યાઓનો ઉકેલ લાવવા માટે પેટ્રોલિયમ અને વિસ્ફોટક સલામતી સંગઠન દ્વારા વિવિધ પગલાં લેવામાં આવ્યા
કોવિડ-19 મહામારીને નિયંત્રણમાં રાખવા માટે લાગુ કરવામાં આવેલા દેશવ્યાપી લૉકડાઉનની સ્થિતિમાં હોસ્પિટલો અને અન્ય સ્વાસ્થ્ય સુવિધાઓને વિના અવરોધે ઓક્સિજનનો પૂરતો જથ્થો પૂરો પાડવાનું સુનિશ્ચિત કરવા માટે તેમજ પેટ્રોલિયમ, વિસ્ફોટકો, ફટાકડા અને ઔદ્યોગિક ગેસ ઉદ્યોગોને પડતી સમસ્યાઓનું નિરાકરણ લાવવા માટે વાણિજ્ય અને ઉદ્યોગ મંત્રાલયના ઉદ્યોગ પ્રોત્સાહન અને આંતરિક વ્યાપાર વિભાગ  અંતર્ગત આવતા પેટ્રોલિયમ અને વિસ્ફોટક સલામતી સંગઠન  દ્વારા વિવિધ પગલાં લેવામાં આવ્યા છે. તેમાં નીચે ઉલ્લેખ કરેલા પગલાં સામેલ છે:
- મેડિકલ ઓક્સિજનનો સંગ્રહ કરવા અને તેના પરિવહન માટે તાત્કાલિક લાઇસન્સ આપવાનું સુનિશ્ચિત થાય તે માટે PESOના વડામથક દ્વારા તેની તમામ ઓફિસોને સૂચનાઓ મોકલી દેવામાં આવી છે.
- દેશમાં કોવિડ-19ને નિયંત્રણમાં લાવવા માટેના પગલાંના ભાગરૂપે ગૃહ મંત્રાલય દ્વારા તા. 24/03/2020ના રોજ આપવામાં આવેલા આદેશ નંબર. 40-3/2020ને અનુલક્ષીને તમામ રાજ્યોના અગ્ર સચિવો ને 25.02.2020ના રોજ PESO દ્વારા માર્ગદર્શિકા જાહેર કરીને, વિના અવરોધે મેડિકલ ઓક્સિજન અને નાઇટ્રસ ઓક્સાઇડના ઉત્પાદન અને પરિવહન માટે મંજૂરી આપવાની વિનંતી કરવામાં આવી છે.
- ઓક્સિજન અને અન્ય ગેસના પરિવહન માટે લાઇસન્સની માન્યતાની મુદત જો 31/03/2020ના રોજ પૂરી થતી હોય તો તેને લંબાવીને 30/06/2020 કરવામાં આવી છે.
- વિસ્ફોટકો અને ફટાકડાના સંગ્રહ, પરિવહન, વેચાણ, ઉપયોગ અને ઉત્પાદન માટે લાઇસન્સની મુદત 31/03/2020ના રોજ પૂરી થતી હોય તો તેને લંબાવીને 30/09/2020 કરવામાં આવી છે. લાઇસન્સ રીન્યૂ કરવામાં વિલંબ બદલ લેવામાં આવતી લેઇટ ફી પણ માફ કરવામાં આવી છે.
- કોમ્પ્રેસ્ડ ગેસ, CNG, LPG અને અન્ય ગેસના સંગ્રહ માટે ઉપયોગમાં લેવાતા સિલિન્ડરનું સંવિધાનિક હાઇડ્રો પરીક્ષણ 31/03/2020ના રોજ કરાવવાનું હોય તો પરીક્ષણની મુદત 30/06/2020 સુધી માન્ય ગણાશે.
- ઓક્સિજન, LPG અને અન્ય ગેસના સંગ્રહ માટે ઉપયોગમાં લેવાતા પ્રેશર વેસેલ્સમાં સંવિધાનિક સેફ્ટી રિલિફ વાલ્વનું પરીક્ષણ અને હાઇડ્રો પરીક્ષણ 15/03/2020 થી 30/06/2020 સુધીમાં કરાવવાનું હોય તો પરીક્ષણની મુદત 30/06/2020 સુધી માન્ય ગણાશે.
GP/RP
(Visitor Counter : 161